
Shapes - 3D animáció sorozat (installáció)

Kulcsszavak: Animáció; Formák; Robot; Loop; Satisfying
A 3D animációk egy 8 geometrikus alkatrészből álló saját formatervezésű robot elemei elkészítésének stilizált folyamatát mutatják be. Ebből kiindulva a projekt a „Shapes” (Formák) címet kapta.
Először egy gyurmaszerű objektum jelenik meg az animációkban, ami egy továbbító csőből egy csúszdán át érkezik az első deformáló eszközbe, ami átalakítja valamilyen más formára az objektumot, majd az továbbhalad a következő állomásra, majd végül kialakul a végső forma. A jelenetekben minden fázisban történik valami, nincs szünet. Tehát amikor az objektum az első lépésről áthalad a következőre, már jön is az “újabb adag” az elejétől. Így akadásmentesen ismétlődik minden folyamat.
Az animációk megtekintése közben szerotonin és dopamin szabadul fel az agyunkban, ezek pedig ugyanazok a neurotranszmitterek, amik például az édességek fogyasztásakor, vagy az értesítések érkezésekor aktiválódnak.
Összességében ez a projekt nagyobb rálátást adott a 3D-ben való alkotás világára és olyan technikákat tanultam közben, amiket ezelőtt nem ismertem, vagy nem használtam. Az agyunkra gyakorolt hatásaik érvényességét pedig alá tudom támasztani a kutatásom alapján.



